open-index/open-wikipedia-markdown huggingface dataset:
Tjärnan (Inkoo, Gumböle)

**Tjärnan** on Uudellamaalla Inkoossa Gumbölen, Varsin ja Västankvarnin välissä sijaitseva järvi.

## Maantietoa
Järvi on 290 metriä pitkä, 250 metriä leveä, ja sen pinta-ala on 4,4 hehtaaria. Se sijaitsee Skräckmalmenin kallioalueella kapeassa painaumassa, jonka rannoilta kohoavat kallioiset mäet. Pohjoispuolella Mossbackberget kohoavat yli 40 metrin korkeuteen vedenpinnasta. Eteläpuolella toinen mäki lähes 30 metrin korkeuteen. Järven itä- ja länsirannat ovat alavaa maata. Järvessä ei ole saaria ja sen rantaviivan pituus on 850 metriä. Metsäjärven luoteispuolella ja kaakoisrannassa sijaitsee yhteensä neljä asuntoa. Niille tulee tiet Gumbölen ja Varsin väliseltä kylätieltä ja Västankvarnin suunnalta.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Ingå ån valuma-alueeseen (81.066) se kuuluu. Järveen ei tule ympäristöstä ojia ja sen laskuoja alkaa länsirannasta ja se yhtyy etelässä Inkoonjokeen. Järven vedenpinnan korkeus on 25,3 metriä mpy. (N2000).

## Lähteet
Tränuhals

**Tränuhals** on Uudellamaalla Kirkkonummella Volsin lähellä sijaitseva järvi.

## Maantietoa
Järvi on 290 metriä pitkä, 80 metriä leveä, ja sen pinta-ala on 0,9 hehtaaria. Järvellä ei ole kartan mukaan saaria. Sen rantaviivan pituus on 500 metriä.

## Vesistösuhteet
Järvi sijaitsee Siuntionjoen vesistössa (vesistöaluetunnus 22), jonka Harvsån valuma-alueeseen (22.008) se kuuluu. Järven vedenpinnan korkeus on 54,4 metriä mpy. (N2000).

## Lähteet
Kryckelstjärnen

**Kryckelstjärnen** on Uudellamaalla Inkoossa Västankvarnin lähellä sijaitseva järvi.

## Maantietoa
Kryckelstjärnen on 260 metriä pitkä, 150 metriä leveä, ja sen pinta-ala on 2,5 hehtaaria. Se sijaitsee peltojen ylle kohoavalla kallioisella ylänkölaueella pienessä painaumassa. Järvellä ei ole kartan mukaan saaria ja sen rantaviivan pituus on 650 metriä. Järveä ympäröivät metsämaat ja sen rannat ovat joka suunnassa soistuneita. Se on autio eikä sinne tulee tietä.

## Vesistösuhteet
Kryckelstjärnen sijaitsee Suomenlahden rannikkoaluessa (vesistöaluetunnus 81), jonka Ingå ån valuma-alueeseen (81.066) se kuuluu. Siihen ei tule muualta ojia ja sen laskuoja alkaa itärannasta, joka laskee ylängön rinteitä alas Näsesjönin pelloille ja yhtyy siellä Piggbäckeniin. Järven vedenpinnan korkeus on 46,3 metriä mpy. (N2000), joten laskuojalle kertyy pudotusta yli 26 metriä.

## Lähteet
Tåtelträsket

**Tåtelträsket** on Uudellamaalla Inkoossa Fagervikin lähellä sijaitseva järvi.

## Maantietoa
Tåtelträsket on 590 metriä pitkä, 280 metriä leveä, ja sen pinta-ala on 7,4 hehtaaria. Se on muodostunut kallioisten mäkien väliseen painaumaan. Ympräistön mäet kohoavat 15–20 metrin korkeuteen vedenpinnasta. Koillispäässä on suojaisa lhti, jonka kaakkoispuolella on mataka kannas Bruksträsketiin. Järvellä ei ole kartan mukaan saaria ja sen rantaviivan pituus on 1,7 kilometriä. Järvi on autio, vaikka sen luoteispuolelta kiertää tie Torplandetiin.

## Vesistösuhteet
Tåtelträsket sijaitsee Suomenlahden rannikkoaluessa (vesistöaluetunnus 81), jonka Bruksträsketin valuma-alueeseen (81.070) se kuuluu. Järveen tulee oja Tjärnanista ja Tåtelträsketin laskuoja laskee pohjoisessa sijaitsevaan Bruksträsketiin (kuroutunut emojärvestään). Järven vedenpinnan korkeus on 24,7 metriä mpy. (N2000), joten laskuojaan kertyy pudotusta 0,3 metriä.

## Lähteet
Lillsjön (Raasepori, Kaunislahti)

**Lillsjön** on Uudellamaalla Raaseporissa Kaunislahden lähellä sijaitseva järvi.

## Maantietoa
Järvi on 250 metriä pitkä, 100 metriä leveä, ja sen pinta-ala on 1,8 hehtaaria. Järvellä ei ole kartan mukaan saaria. Sen rantaviivan pituus on 750 metriä.

## Luontoarvoja
Lillsjön sijaitsee Natura 2000-hankkeen Långån kosteikon luonnonsuojelualue (FI0100055, ) sisällä kuitenkin niin, että järvi ja sen rannat on rajattu pois suojelualueesta. Järvi on rehevä ja kasvillisuudeltaan monipuolinen. Järven ympäristössä pesiikin muutamia harvinaisia luhta-alueiden lintuja.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Bruksträsketin valuma-alueeseen (81.070) se kuuluu. Järven vedenpinnan korkeus on 24,8 metriä mpy. (N2000).

## Lähteet
Lillsjön (Raasepori, Finnbacka)

**Lillsjön** on Uudellamaalla Raaseporissa Karjaan lähellä sijaitseva järvi.

## Maantietoa
Järvi on 420 metriä pitkä, 200 metriä leveä, ja sen pinta-ala on 3,5 hehtaaria. Järvellä ei ole kartan mukaan saaria. Sen rantaviivan pituus on 950 metriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Raseborgs ån valuma-alueeseen (81.073) se kuuluu. Siihen tulee oja Kolijärvestä ja sen laskuoja Duschbäcken alkaa luoteisrannasta. Duschbäcken yhtyy Raaseporinjokeen sen latvoilla Lepinjärven itäpuolella. Järven vedenpinnan korkeus on 24,7 metriä mpy. (N2000).

## Lähteet
Fårtjärnan

**Fårtjärnan** on Uudellamaalla Raaseporissa Konungsbölen lähellä sijaitseva järvi.

## Maantietoa
Fårtjärnan on 600 metriä pitkä, 180 metriä leveä, ja sen pinta-ala on 7,4 hehtaaria. Se on muodostunut kallioisten mäkien väliseen painaumaan. Sen länsipuolella sijaitsee kallioalue Bråkan, kaakkoispuolella Skräddargärdanin kalliomäki ja pohjoisessa Skadabysberget. Mäet kohoavat yleensä 20 metrin korkeuteen vedenpinnasta, mutta Skadabysberget kohoaa yli 35 metrin korkeuteen. Järvellä ei ole kartan mukaan saaria. Sen rantaviivan pituus on 1,3 kilometriä ja sen rannat ovat metsämaata tai pohjoisessa niittymaata. Järven lähialueella sijaitsee lähes kymmenen kiinteästi asuttua taloa ja viisi vapaa-ajan asuntoa. Niille tulee tie Karjaalle johtavalta yhdystieltä 1103.

## Vesistösuhteet
Fårtjärnan sijaitsee Suomenlahden rannikkoaluessa (vesistöaluetunnus 81), jonka Raseborgs ån valuma-alueeseen (81.073) se kuuluu. Se on valuma-alueensa latvajärvi, johon ei ole johdettu ojia. Sen laskuoja alkaa koillisrannasta ja se virtaa Degermossenin ja Stormossenin välissä lasketun järven (Sjösveden, Lillsjön) suoalueen kautta kohti pohjoista. Siitä tulee siellä pelto-oja, joka virtaa Grabbackan kautta ja yhtyy lännessä virtaavaan Kungåniin. Järven vedenpinnan korkeus on 19,4 metriä mpy. (N2000).

## Lähteet
Myllylampi (Raasepori)

**Myllylampi**, kartoissa yleisesti **Kvarnträsket**, on Uudellamaalla Raaseporissa Konungsbölen lähellä sijaitseva järvi.

## Maantietoa
Myllylampi on 1,2 kilometriä pitkä, 600 metriä leveä, ja sen pinta-ala on 42 hehtaaria. Se on muodostunut kallioisten mäkien väliseen painaumaan. Ympäröiviä mäkiä ovat esimerkiksi Skräddargärdan ja Ramundersbacken. Korkein mäki kohoaa yli 30 metrin korkeuteen vedenpinnasta. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järvi on melko tasapaohjainen ja rannat ovat monin paikoin vain metrin syvyisiä. Järven tilavuudeksi on saatu . Sen keskisyvyys on 1,8 metriä ja suurin syvyys on 2,3 metriä. Sen rantaviivan pituus on 3,4 kilometriä. Rannat ovat pääosin metsämaata, mutta pohjoisessa rantaan ulottuu peltomaita ja sekä koillis- ja länsipäässä ovat rannat suomaata. Pohjoisrannassa sijaitsee 1960-luvun puolivälissä rakennettu Raaseporin opisto () uudempine lisärakennuksineen, jonne johtaa pohjoisrantaa seuraava yhdystie 11070 (Lähdelammentie). Itärannassa on viisi vapaa-ajan asuntoa, joille tulee tiet yhdystieltä 1103.

## Vesistösuhteet
Myllylampi sijaitsee Suomenlahden rannikkoaluessa (vesistöaluetunnus 81), jonka Raseborgs ån valuma-alueeseen (81.073) se kuuluu. Sen itärantaa tulee kaksi ojaa. Toinen on oja Källträsketistä ja toinen oja Vistjärnenistä. Järven laskuoja Kvarnbäcken alkaa länsipäästä ja se virtaa Konungsbölen kautta ja yhtyy Raaseporinjokeen Kungsån nimiseen jokiosuuteen. Myllylammen vedenpinnan korkeus on 16,1 metriä mpy. (N2000).

## Lähteet
Vistjärnen

**Vistjärnen** tai myös **Vistjärnan** on Uudellamaalla Raaseporissa Konungsbölen lähellä sijaitseva järvi.

## Maantietoa
Järvi on 590 metriä pitkä, 260 metriä leveä, ja sen pinta-ala on 10,0 hehtaaria. Se on muodostunut kallioisten mäkien väliseen painaumaan. Koillispuolella kohoaa Rackarplatsen yli 30 metrin korkeuteen vedenpinnasta. Myös kaakossa on yhtä korkea mäki. Järvellä ei ole kartan mukaan saaria ja sen rantaviivan pituus on 1,4 kilometriä. Sen rannat ovat metsämaata ja kaakkoisrantaan on rakennettu yksi vapaa-ajan asunto. Sinne tulee metsäautotie Kunungsbölestä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Raseborgs ån valuma-alueeseen (81.073) se kuuluu. Järveen ei tule ojia ja sen laskuoja alkaa länsirannasta. Se laskee 250 metrin päässä  Kvarnträsketiin. Järven vedenpinnan korkeus on 23 metriä mpy. (N2000), joten jjalle kertyy pudotusta 6,9 metriä.

## Lähteet
Lomträsket (Inkoo)

**Lomträsket** on Uudellamaalla Inkoossa Fagervikin lähellä sijaitseva järvi.

## Maantietoa
Järvi on 560 metriä pitkä, 200 metriä leveä, ja sen pinta-ala on 7,3 hehtaaria. Järvellä ei ole kartan mukaan saaria. Sen rantaviivan pituus on 1,3 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Raseborgs ån valuma-alueeseen (81.073) se kuuluu. Siihen on johdettu lyhyt metsäoja ja siitä alkaa etelärannasta lyhyt laskuoja Källträsketiin. Järven vedenpinnan korkeus on 21,2 metriä mpy. (N2000).

## Lähteet
Lillträsket (Raasepori, Lepinjärvi)

**Lillträsket** on Uudellamaalla Raaseporissa Karjaan lähellä sijaitseva järvi.

## Maantietoa
Järvi on 260 metriä pitkä, 230 metriä leveä, ja sen pinta-ala on 3,2 hehtaaria. Järvellä ei ole kartan mukaan saaria. Sen rantaviivan pituus on 700 metriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Raseborgs ån valuma-alueeseen (81.073) se kuuluu. Siihen tulee neljä ojaa ympäröivätä suolta, joista osa ovat pitkiä ojia. Järven laskuoja alkaa itärannasta ja se laskee puolen kilometrin päässä Lepinjärveen. Järven vedenpinnan korkeus on 5,7 metriä mpy. (N2000), joten laskuojalle kertyy pudotusta 0,1 metriä.

## Lähteet
Bruksträsket (entinen salmi)

**Bruksträsket** on Uudellamaalla Inkoossa Fagervikin lähellä sijaitseva järvi.

## Maantietoa
Järvi on 670 metriä pitkä, 120 metriä leveä, ja sen pinta-ala on 2,8 hehtaaria. Järven leveys on kuitenkin useissa kohdin paljon kapeampi ja myös suorantainen. Sen vesiala on umpeenkasvun takia kaventumassa. Järvellä ei ole kartan mukaan saaria ja sen rantaviivan pituus on 1,5 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Bruksträsketin valuma-alueeseen (81.070) se kuuluu. Sen eteläpäähän tulee oja Tåtelträsketistä ja se laskee pohjoispäästään salmimaisella uomalla Bruksträsketin pohjoisosiin. Järven vedenpinnan korkeus on 24,4 metriä mpy. (N2000), joka on sama kuin Bruksträsketillä ja 0,3 metriä alempana kuin Tåtelträsketillä.

## Lähteet
Starrböleträsket

**Starrböleträsket** on Uudellamaalla Raaseporissa Sjösängissä sijaitseva järvi.

## Maantietoa
Järvi on 620 metriä pitkä, 210 metriä leveä, ja sen pinta-ala on 7,9 hehtaaria. Järvellä ei ole kartan mukaan saaria. Sen rantaviivan pituus on 1,5 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Starrbölebäckenin valuma-alueeseen (81.077) se kuuluu. Siihen tulee idästä Starrbölen kautta virtaava peltoalueiden johto-oja, jonka valuma-alueella on pohjoisesta tuleva oja ja toinen eteläpuolelta Lomsjöstä tai Svedjaträsketistä alkava oja. Sen laskuoja Bockbodabäcken alkaa länsipään luusuasta ja laskee parikilometrisenä ojana Suomenlahteen Pohjanpitäjänlahdessa. Järven vedenpinnan korkeus on 6,3 metriä mpy. (N2000).

## Lähteet
Royena

**Royena** on eebenpuukasvien heimoon kuuluva suku. Siihen kuuluvien pensaiden tai puiden kukat ovat kaksineuvoisia ja niiden verhiöt ovat kellomaisia ja ulkonevia. Siihen kuuluvia lajeja ovat *[[Royena lucida]]* ja *[[Royena villosa]]*.

## Lähteet
Prime Air

**Prime Air** voi tarkoittaa seuraavia:
* Amazon Air, brändinimeltään myös Prime Air, yhdysvaltalainen rahtilentoyhtiö
* Amazon Prime Air, Amazonin droonitoimitusyritys
* Prime Airlines, entinen brittiläinen lentoyhtiö
Lomsjö

**Lomsjö** on Uudellamaalla Raaseporissa Starrbölen lähellä sijaitseva järvi.

## Maantietoa
Järvi on 580 metriä pitkä, 460 metriä leveä, ja sen pinta-ala on 15,3 hehtaaria. Järvellä ei ole kartan mukaan saaria. Sen rantaviivan pituus on 2,0 kilometriä.

## Vesistösuhteet
Järvi sijaitsee Suomenlahden rannikkoaluessa (vesistöaluetunnus 81), jonka Starrbölebäckenin valuma-alueeseen (81.077) se kuuluu. Siihen laskee metsäoja Lomsjäbergenilta. Viereinen Lilla Lomsjö laskee länsisuunnassa mereen. Sen laskuoja alkaa itärannasta ja yhtyy Domargårdissa ojaan, joka yhtyy Starrböleträsketiin johtavaan ojaan. Järven vedenpinnan korkeus on 29,2 metriä mpy. (N2000).

## Lähteet
Isopropyyliklooriformiaatti

**Isopropyyliklooriformiaatti** (C4H7ClO2) eli **isopropyyliklooriformaatti** on kloorimuurahaishapon estereihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa isopropyyliklooriformiaatti on väritöntä nestettä. Yhdiste liukenee vähäisessä määrin veteen ja hydrolysoituu hitaasti veden vaikutuksesta isopropanoliksi, hiilidioksidiksi ja kloridi-ioneiksi. Aine liukenee esimerkiksi dietyylieetteriin. Isopropyyliklooriformiaatti on ärsyttävä ja syövyttävä yhdiste ja aiheuttaa silmiin joutuessaan kyynelvuotoa ja hengitettynä kipua ja hengitysvaikeuksia.

Isopropyyliklooriformiaattia valmistetaan isopropanolin ja fosgeenin reaktiolla.
:

Isopropyyliklooriformiaattia käytetään valmistettaessa useita eri kemikaaleja kuten lääkeaineita, maatalouskemikaaleja ja radikaali-initiaattoreita.

## Lähteet
Grundträsket

**Grundträsket** voi tarkoittaa seuraavia:
* Grundträsket, järvi Uudellamalla Siuntiossa.
* Grundträsket, järvi Ruotsissa Bodenin Grundträskissä
* Grundträsket, järvi Ruotsissa Luulajassa
Kakan piirikunta

**Kakan piirikunta** () on hallintoalue Ahalin maakunnassa Turkmenistanissa. Sen keskus on Kakan kaupunki. Vuoden 2022 väestönlaskennan mukaan piirikunnassa oli 93&nbsp;652 asukasta.

Piirikuntaan kuuluvat Kakan kaupunki, Duşakin taajama sekä Arapgalan, Artykin, Garahanin, Gozganin, Gowşutin, Harçiňňanin, Kürengalan ja Mehinlin kyläneuvostot (*geňeşlik*). Çäçen ja Mänen kyläneuvostot liitettiin uudelleen perustettuun Altyn asyrin piirikuntaan vuonna 2025.

Kopetdagvuorten juurella ja Karakumin kanavan varrella sijaitsevan piirikunnan pääelinkeinot ovat puuvillan ja viljan viljely sekä karjanhoito. Kakan kaupungissa toimii puuvilla- ja elintarviketeollisuutta. Sen kautta kulkee Aşgabatin ja Maryn välinen maantie ja rautatie. Duşakin taajamassa on rakennustarviketehdas.

## Lähteet
Carl G. Laurin

**Carl Gustaf Johannes Laurin** (1868–1940) oli ruotsalainen toimittaja, kirjailija, opettaja.

Laurin suoritti filosofian kandidaatin tutkinnon 1890 Uppsalassa. Hän työskenteli vuodesta 1893 P. A. Norstedt & Sönerin kustannusliikkeessä ja toimi samalla taidehistorian opettajana, luennoitsijana sekä avusti sanoma- ja aikakauslehtiä. Hän perusti 1897 koululaisten taiteentuntemusta edistävän yhdistyksen Föreningen för skolors prydande med konstverk eli Konsten i skolan.

## Julkaisutuotanto
* *Konsten i skolan och konsten i hemmet* (1899), lentokirjanen
* *Konsthistoria* (4. p. 1909, suomennettu *Taidehistoria", Sovitellen suomentanut Edv. Richter, WSOY 1908), kansantajuinen taiteenhistoria
* *Taflor från fyra århundraden i koppartryck* (1905), teksti kuvateokseen 
* *Kulturhistorisk bilderbok* (1905), teksti kuvateokseen 
* *J. F. Millet* (1907), suomeksi: *Jean François Millet*, suomentanut Maija Halonen, WSOY 1944, taiteilijaelämäkerta
* *Skämtbilden* (2. p. 1910), pilakuvien historia
* *Våld och väld* (2. p. 1911), suomeksi: *Väkivaltaa ja vääryyttä*, suomentanut V. Malinen, Otava 1919, kuvauksia Ranskan historiasta 1800-luvun jälkipuoliskolta
* *Sverige genom konstnärsögon* (1911), ruotsalaisten taiteilijoiden teoksiin perustuva katsaus Ruotsinmaahan.
* *Naisluonteita'', suomentanut Yrjö Koskelainen. WSOY 1918

## Lähteet

## Aiheesta muualla
Tejenin piirikunta

**Tejenin piirikunta** () on hallintoalue Ahalin maakunnassa Turkmenistanissa. Sen keskus on Tejenin kaupunki. Vuoden 2022 väestönlaskennan mukaan piirikunnassa oli 181&nbsp;961 asukasta.

Tejenin piirikunnasta erotettiin vuonna 2000 Altyn asyrin piirikunta, joka lakkautettiin vuonna 2018, mutta perustettiin uudelleen vuonna 2025. Piirikunta käsittää sen jälkeen Tejenin kaupungin, Bagtyýarlykin taajaman sekä Adalatin, Agalaňin, B. Kerbabaýewin, Babadaýhanin, Birleşikin, Bitaraplykin, Garaşsyzlykin, Garryçyrlan, Göniamaşan, Täzeoban ja Zamanin kyläneuvostot (*geňeşlik*).

Piirikunta sijaitsee Tejenjoen suistoalueella ja sitä ympäröivällä aavikolla. Tärkeimmät vesilähteet ovat Tejen ja Karakumin kanava. Tejenin kaupungin kautta kulkevat Aşgabatin, Maryn ja Türkmenabatin välinen maantie ja rautatie, joista haarautuvat yhteydet Iranin Mašhadiin. Piirikunnan maatalous on erikoistunut puuvillan, viljan ja vihannesten viljelyyn sekä nautakarjan ja lampaanhoitoon. Kaupungissa on puuvilla- ja tekstiiliteollisuutta, rakennustarvike- ja ureatehtaat sekä elintarviketeollisuutta.

## Lähteet
Energy (Nuša Derendan kappale)

**Energy** () on slovenialaisen laulajan Nuša Derendan esittämä kappale, jolla hän edusti Sloveniaa vuoden 2001 Eurovision laulukilpailussa Tanskan Kööpenhaminassa. Kappale sijoittui kilpailussa seitsemänneksi.

Kappale julkaistiin alkujaan sloveeniksi nimellä ”Ne, ni res”. Euroviisuja varten se käännettiin englanniksi. ”Energyn” on säveltänyt Matjaž Vlašič ja sanoittaneet Urša Vlašič ja Lucienne Lončina. Kappaleen sloveeninkielinen versio sisältyy Nuša Derendan vuonna 2002 julkaistulle studioalbumille *Na štiri oči*.

## Eurovision laulukilpailussa
”Energy” esiintyi 12. toukokuuta 2001 järjestetyssä Eurovision laulukilpailun loppukilpailussa seitsemäntenätoista, Yhdistyneen kuningaskunnan edustajan Lindsay Dracassin kappaleen ”No Dream Impossible” jälkeen ja ennen Puolaa edustanutta Piasekia kappaleellaan ”2 Long”.

Kappale sijoittui 23. maan joukosta seitsemännelle sijalle saatuaan 70 pistettä. Se ei saanut täysiä 12 pistettä yhdeltäkään maalta. Eniten pisteitä antoi Bosnia ja Hertsegovina, kymmenen pistettä.

Kappale sai pisteitä eri mailta seuraavasti:

## Lähteet
Julia Svedelius

**Julia Maria Svedelius** (o.s. **von Heijne**; 2. helmikuuta 1870 Strängnäs – 6. heinäkuuta 1955 Tukholma) oli ruotsalainen kirjailija ja filantrooppi. Hän oli vauraasta perheestä ja matkusti 1900-luvun alussa Montpellieriin oppimaan ranskaa. Ruotsiin palattuaan hän meni naimisiin Carl Svedeliuksen kanssa, joka oli opettanut kuningas Oscar II:n lapsia. Svedeliukset asuivat hetken Luulajassa, missä heille syttyi halu auttaa Norrlannin köyhiä lapsia niin sanottujen työtupien (arbetsstuga) avulla. Niissä lapset oppivat käsityötaitoja ja saivat ruokaa. Svedeliukset istuivat työtupasäätiön hallituksessa ja keräsivät rahaa niiden toimintaan. Julia Svedelius oli mukana myös Punaisen Ristin naisyhdistyksessä ja kiersi luennoimassa muun muassa paremman sairaanhoidon puolesta. Vuosina 1917–1940 ilmestyi Svedeliuksen Tornionjokilaakson kouluihin suunnattu kolmiosainen oppikirja *I våra bygder*, jota on arvosteltu osaksi pakkoruotsalaistamista. Svedelius kirjoitti myös kaunokirjallisuutta, joka usein sijoittui Norrlantiin. Hän käänsi ruotsiksi Jens Andreas Friisin saamelaistytöstä kertovan *Lajlan*. Svedelius oli poliittisilta näkemyksiltään konservatiivi ja osallistui 1910-luvulla keräykseen, jolla koottiin varoja uuden panssarisotalaivan hankkimiseen. Tuleva oopperalaulaja Jussi Björling, joka jäi nuorena orvoksi, asui jonkin aikaa Svedeliusten luona.
## Lähteet

## Aiheesta muualla
Svedelius

**Svedelius** on seuraavien ruotsalaisten henkilöiden sukunimi:

* Axel Svedelius (1836–1924), poliitikko
* Julia Svedelius (1870–1955), kirjailija
* Wilhelm Erik Svedelius (1816–1889), historioitsija
EQ Resources Limited

**EQ Resources Limited** (ASX: **EQR**) on australialainen kaivosyhtiö, joka on läntisen maailman suurin volframin tuottaja Kiinan ulkopuolella. Yhtiöllä on kaksi keskeistä tuotantoyksikköä: Mt. Carbinen volframikaivos Queenslandissa Australiassa ja Barruecopardon volframikaivos Salamancassa Espanjassa.

## Historia

### Nimenmuutokset
* Icon Resources Ltd (2005–2011): Yhtiö perustettiin vuonna 2005, ja se keskittyi alun perin monipuoliseen mineraalien etsintään.
* Carbine Tungsten Limited (2011–2017): Vuonna 2011 yhtiö vaihtoi nimensä keskittyäkseen Mt. Carbinen kaivoksen uudelleenkehittämiseen.
* Speciality Metals International Limited (2017–2020): Nimi muutettiin joulukuussa 2017 vastaamaan laajempaa kiinnostusta erikoismetalleja ja kriittisiä mineraaleja kohtaan.
* EQ Resources Limited (2020–nykyhetki): Nykyinen nimi otettiin käyttöön joulukuussa 2020. Lyhenne ”EQ” tulee sanoista ”Environmental Quality” (ympäristön laatu), mikä korostaa yhtiön sitoutumista kestävään kaivostoimintaan ja kiertotalouteen.

## Toiminta

### Mt. Carbinen volframikaivos (Australia)
Australian Queenslandin pohjoisosassa sijaitseva Mt. Carbine on yksi maailman merkittävimmistä volframiesiintymistä. Kaivos hyödyntää röntgensäteeseen perustuvaa lajitteluteknologiaa (XRT), joka mahdollistaa vanhojen matalapitoisten varastojen ja uuden louhitun malmin tehokkaan käsittelyn. Kaivos oli aktiivisimmillaan 1970–80-luvuilla, kunnes se suljettiin. Sen uudelleenavaus aloitettiin vuonna 2020.

### Barruecopardon kaivos (Espanja)
Vuoden 2024 alussa EQ Resources saattoi päätökseen Saloro S.L.U. -yhtiön oston, joka omistaa Barruecopardon kaivoksen Espanjassa. Yrityskauppa kaksinkertaisti yhtiön tuotantokapasiteetin ja vahvisti sen asemaa maailman volframimarkkinoilla.

## Markkina-asema ja strateginen merkitys
Vuonna 2026 EQ Resources on vakiinnuttanut asemansa tärkeimpänä länsimaisena vaihtoehtona kiinalaiselle volframille, joka kattaa yli 80 prosenttia maailman tuotannosta.

Muun muassa Australian, Yhdysvaltojen ja EU:n hallitukset ovat luokitellet volframin kriittiseksi mineraaliksi. Sitä käytetään muun muassa puolustusteollisuudessa (panssarinläpäisevät ammukset), ilmailussa sekä vihreässä teknologiassa, kuten tuulivoimaloissa ja puolijohteissa.

## Lähteet
Pont Saint-Étienne

**Pont Saint-Étienne** on silta Ranskan Limogesissa, Haute-Viennen departementissa. Se on 120 metriä pitkä ja se rakennettiin 1200-luvulla.

Pont Saint-Étienne on yksi kahdesta keskiaikaisesta sillasta, jotka ylittävät Vienne-joen Limogesissa. Toinen on Saint-Martialin silta, joka sijaitsee kilometrin päässä alavirtaan.

## Lähteet
Hannu Kangas (näyttelijä)

**Hannu Matti Kangas** (s. 24. elokuuta 1953 Oulujoki) on suomalainen näyttelijä. Hän on näytellyt muun muassa Oulun kaupunginteatterissa.

## Elämä ja ura
Hannu Kangas syntyi maanviljelijä Heimo Kankaan ja Salli Keskikotilan perheeseen. Hänen puolisonsa on näyttelijä Anneli Niskanen-Kangas. Hän teki erinäisiä töitä ennen näyttelijäksi ryhtymistään, kuten maanviljelyä 1953–1966. Kangas opiskeli Suomen teatterikoulussa 1974–1978. Hän aloitti näyttelijänä Mikkelin teatterissa 1978–1979 ja jatkoi Lappeenrannan kaupunginteatteriin 1979–1983. Sitä seurasi vuosi Oulun kaupunginteatterissa 1983–1984, josta hän jatkoi Penniteatteriin 1985–1987. Imatran kaupunginteatterissa hän näytteli 1987–1995 ja sen jälkeen uudelleen Oulun kaupunginteatterissa 1995–2011.

Oulun kaupunginteatterissa Kankaan rooleja ovat olleet muun muassa Ilja Afanasevits Samrajev näytelmässä *[[Lokki (näytelmä)|Lokki]]* (2006), Roope Maanoja näytelmässä *[[Niskavuoren Heta (näytelmä)|Niskavuoren Heta]]* (2007) ja konstaapeli näytelmässä *[[Viulunsoittaja katolla]]* (2011).

Kangas näytteli Jouko Hoistin roolin Kalle Pursiaisen ohjaamassa televisiosarjassa *Ammattimies*, joka esitettiin vuonna 2000. Kaija Juurikkalan ohjaamassa lastenelokuvassa *[[Valo (elokuva)|Valo]]* (2005) hänellä oli pappi Vasilin rooli.

## Lähteet
* 

### Viitteet
Eric Holmqvist

**Eric Holmqvist** (1917–2009) oli ruotsalainen sosiaalidemokraattinen poliitikko. Hän oli valtiopäivien jäsen vuosina 1953–1982 ja toimi maatalousministerinä 1961–1969, sisäministerinä 1969–1973 sekä puolustusministerinä 1973–1976. Poliittisen uransa jälkeen Holmqvist kirjoitti 1800-luvun skånelaisten kansanedustajien elämäkertoja.
## Lähteet

## Aiheesta muualla

* Ruotsin valtiopäivät
Lasse Hjelt

**Lars Sigvard ”Lasse” Hjelt** (s. 23. huhtikuuta 1947 Lohja) on suomalainen näyttelijä.

## Elämä ja ura
Lasse Hjelt syntyi työnjohtaja Sigvard Hjeltin ja myyjä Anna Oksasen perheeseen. Oppikoulun jälkeen hän suoritti Svenska Teaterskolanin 1966–1969. Uransa hän aloitti Åbo Svenska Teaternissa 1969–1970, josta hän jatkoi Lilla Teaterniin 1970–1974 ja edelleen Wasa Teateriin 1974–1977. Hän näytteli Nukketeatteri Peukalopotissa 1979–1989 ja samaan aikaan Vaasan kaupunginteatterissa. Turun kaupunginteatterissa Hjelt aloitti 1989.

Hjelt palasi Vaasan kaupunginteatteriin 1990-luvulla. Hän näytteli muun muassa Duncanin ja Siwardin roolit näytelmässä *[[Macbeth]]*, paronin roolin näytelmässä *Täällä Pohjantähden alla* ja Spiveyn roolin draamassa *[[Yksi lensi yli käenpesän (romaani)|Yksi lensi yli käenpesän]]*.
Hjeltin ohjauksia olivat esimerkiksi *[[Myrsky (näytelmä)|Myrsky]]* (1994), *Joutsenlampi* (2000) ja *Pessi ja Illusia* (2003).

Hjelt näytteli pääroolin Harrina Jon Lindströmin ohjaamassa draamassa *[[Yön sylissä]]* (1977). Lääkäriä hän näytteli Aleksi Mäkelän ohjaamassa rikoselokuvassa *[[Häjyt (elokuva)|Häjyt]]* (1999).

## Lähteet
* 

### Viitteet
Daphné (S641)

**Daphné** (runkonumero S641) oli Ranskan laivaston Daphné-luokan sukellusvene.

## Valmistus

Alus tilattiin Nantesista Ateliers et Chantiers Dubigeonilta, missä köli laskettiin maaliskuussa 1958. Alus laskettiin vesille 20. kesäkuuta 1959 ja otettiin palvelukseen 1. kesäkuuta 1964.

## Palvelus
Alus poistettiin palveluksesta 1989.

## Lähteet
*

### Viitteet
No Dream Impossible

**No Dream Impossible** on englantilaisen laulajan Lindsay Dracassin esittämä kappale, jolla hän edusti Yhdistynyttä kuningaskuntaa vuoden 2001 Eurovision laulukilpailussa Tanskan Kööpenhaminassa. Kappale sijoittui kilpailussa viidenneksitoista.

Kappaleen on säveltänyt ja sanoittanut Russ Ballard ja Chris Winter.

## Eurovision laulukilpailussa
”No Dream Impossible” esitettiin 12. toukokuuta 2001 järjestetyssä Eurovision laulukilpailun finaalissa kuudentenatoista, Turkkia edustaneen Sedat Yücen kappaleen ”Sevgiliye Son” jälkeen ja ennen Slovenian edustajaa Nuša Derendaa kappaleellaan ”Energy”. Lindsay Dracassin lisäksi lavalla olivat taustalaulajat Josh van Hooke, Paul Anastacsiou, Lincoln Jean-Marie, Tommy Blaize ja Linda Taylor.

Kappale sai 28 pistettä ja sijoittui 15. sijalle. ”No Dream Impossible” sai osallistuneilta mailta pisteitä seuraavasti:

## Listasijoitukset
”No Dream Impossible” ylsi Britannian singlelistalla korkeimmillaan sijalle 32. Kappale oli listalla yhteensä viisi viikkoa.

## Lähteet
Halfdan Egedius

**Halfdan Johnsen Egedius** (5. toukokuuta 1877 Drammen – 2. helmikuuta 1899 Kristiania) oli norjalainen taidemaalari. Nuorena kuollut Egedius oli 1890-luvun keskeisiä kansallisromanttisia maalareita. Hänen opettajiaan olivat muun muassa Knud Bergslien ja Harriet Backer. Egedius myös kuvitti Snorri Sturlusonin *[[Heimskringla]]a*.

Egedius sairastui antinobakteerin aiheuttamaan  tulehdukseen ja kuoli vain 22-vuotiaana. Hän oli tuolloin juuri aloittamassa Nordahl Rolfsenin historiateoksen kuvittamista.

## Teoksia

Halfdan Egedius - Portrait of Johanna, the Artist's Sister - NG.M.02553 - National Museum of Art, Architecture and Design.jpg|Egediuksen noin kymmenvuotiaana maalaama siskonsa muotokuva.
Halfdan Egedius - Saturday Evening - NG.M.00515 - National Museum of Art, Architecture and Design.jpg|*Lørdagskveld* (1893, Nasjonalmuseet) oli Egediuksen läpimurto.
Halfdan Egedius - The Dreamer. Portrait of the Painter Torleiv Stadskleiv. - Google Art Project.jpg|*Drømmeren* (1895, Nasjonalmuseet). Mallina toimi Egediuksen hyvä ystävä, taidemaalari Torleiv Stadskleiv.
Egedius Spill og dans.jpg|*Spill og dans* (1896, Nasjonalmuseet) kuvaa viulunsoiton ja tanssin aiheuttamaa ekstaasia. 
Halfdan Egedius - The Wizards at Skratteskjær - Seidmennene på Skratteskjær - NG.K&H.B.03092 - National Museum of Art, Architecture and Design (cropped).jpg|Egediuksen kuvitusta Snorri Sturlusonin kuningashistorioihin. Piirros esittää miespuolisia seiðr-noitia.

## Lähteet

## Aiheesta muualla
Tottan Skantze

**Hedvig Elisabeth Charlotta ”Tottan” Skantze** (8. syyskuuta 1892 Härnösand – 2. helmikuuta 1947 Tukholma) oli ruotsalainen näyttelijä. Hän näytteli muutamissa mykkäelokuvissa 1920-luvulla.
## Lähteet

## Aiheesta muualla
Antoine Marie Chamans de Lavalette

**Antoine Marie Chamans de Lavalette**(1769–1830) oli ranskalainen virkamies. Hän meni vapaaehtoisena sotapalvelukseen ja nousi Italian sotaretkellä 1796 kapteeniksi ja Bonaparten adjutantiksi. Keisarivallan aikana hänet nimitettiin postin pääjohtajaksi, ja 1808 hän sai kreivin arvon. Hän menetti virkansa Bourbonien palattua 1814 mutta toimi siinä jälleen satapäiväisen keisarivallan aikana 1815. Hänet vangittiin Napoleonin kukistuttua ja tuomittiin kuolemaan marraskuussa 1815. Hän pelastui kuitenkin erikoisella tavalla. Hänen vaimonsa, keisarinna Josefinen sukulainen Emélie Louise de Beauharnais, sai mestauspäivää edeltävänä iltana luvan käydä hänen luonaan. He vaihtoi vatvaatteita, Beauharnais jäi vankilaan, ja Lavalette pääsi Müccheniin. Lavalette palasi armahduksen saatuaan 1822 Ranskaan. Hänen muistelmansa *Mémoires et souvenirs* julkaistiin 1831.

## Lähteet

## Aiheesta muualla
Ykkösen kausi 2026

**Ykkösen kausi 2026** tulee olemaan Suomen jalkapallon kolmanneksi korkeimman sarjatason Ykkösen 54. kausi. Sarjassa on mukana 12 joukkuetta.
Sarjassa pelataan kaksinkertainen runkosarja, jonka jälkeen sarja jakautuu kuuden joukkueen ylempään jatkosarjaan ja kuuden joukkueen alempaan jatkosarjaan, jotka pelataan yksinkertaisina sarjoina. Runkosarjan pisteet tulevat mukaan jatkosarjoihin. 

Ylemmän jatkosarjan voittajajoukkue nousee suoraan Ykkösliigaan ja toiseksi sijoittunut joukkue etenee kaksiosaiseen liigakarsintaan Ykkösliigaan toiseksi huonoiten sijoittunutta joukkuetta vastaan. Alemman jatkosarjan kaksi viimeisintä joukkuetta putoavat suoraan sarjatasoa alemmaksi Kakkoseen.

## Joukkueet

## Sarjataulukko

## Runkosarja

## Lähteet
Disa Håstad

**Disa Håstad** (s. 1940) on ruotsalainen toimittaja ja tietokirjailija. Hän toimi *[[Dagens Nyheter]]in* Moskovan-kirjeenvaihtajana vuosina 1974–1979 ja kiersi myöhemmin ympäri Itä-Eurooppaa välittämässä tunnelmia hajoavasta itäblokista ja itsenäistyneistä neuvostotasavalloista.

## Bibliografia
* *En elit far västerut* (1984)
* *Ryssland i förvandling* (1995)
* *Arvet från Timur Lenk* (1998)
* *Frihetens frestelser* (2010)
* *Brusten regnbåge: Mandelas krossade dröm* (2014)
## Lähteet
Shavon Revel

**Shavon Revel Jr.** (s. 8. huhtikuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Revel edustaa NFL-joukkue Dallas Cowboysia. Ennen NFL-uraansa hän edusti Louisburgin yliopiston ja Itä-Carolinan yliopiston joukkueita. Cowboys varasi hänet kolmannella kierroksella 76. varausvuorolla .

Toukokuussa 2025 Revel teki Cowboysin kanssa tulokassopimuksen. 

Revel on pelannut seitsemän NFL:n runkosarjan ottelua. Näissä otteluissa hänellä on yhteensä 35 taklausta ja kolme puolustettua heittoa. 

## Huomautukset

## Lähteet
Disa Västberg

**Rebecka Desideria ”Disa” Västberg** (o.s. **Ögren**; 17. toukokuuta 1891 – 25. elokuuta 1966) oli ruotsalainen sosiaalidemokraattinen poliitikko. Hän toimi kansanedustajana valtiopäivien toisessa kamarissa vuosina 1941–1956 ja johti sosiaalidemokraattista naisliittoa 1936–1952. Västberg toimitti myös liiton *[[Morgonbris]]*-lehteä ja kirjoitti romaaneja.
## Lähteet

## Aiheesta muualla
Santiago Giménez

**Santiago Tomás Giménez** (s. 18. huhtikuuta 2001) on meksikolainen jalkapalloilija. Hän on pelipaikaltaan hyökkääjä. Hän edustaa italialaista AC Milania ja on aiemmin pelannut kotimaansa lisäksi Alankomaissa. Hän on pelannut Meksikon A-maajoukkueessa vuodesta 2021.

Giménez edusti kotimaassaan Cruz Azulia juniorisarjoista alkaen. Edustusjoukkueessa hän pelasi ensimmäisen cup-ottelunsa elokuussa 2017 ja ensimmäisen pääsarjaottelunsa elokuussa 2019. Hän siirtyi alankomaalaiseen Feyenoordiin heinäkuussa 2022. Hän pelasi Eredivisiessä 2,5 kauden aikana 73 ottelua ja teki niissä 45 maalia. Kaudella 2023–2024 hän oli 23 maalillaan Eredivisien kolmanneksi paras maalintekijä. Hän voitti Feyenoordissa liigamestaruuden vuonna 2023 ja cupin vuonna 2024.

Giménez siirtyi helmikuussa 2025 italialaisseura AC Milaniin. Hän pelasi kevään 2025 aikana 14 Serie A -ottelua ja teki niissä viisi maalia. Kauden 2025–2026 alussa hän kuului AC Milanin vakiokokoonpanoon, mutta leikkaukseeen johtanut nilkkavamma keskeytti hänen kautensa lokakuun lopulla.

Giménez pelasi Meksikon A-maajoukkueessa ensimmäisen kerran lokakuussa 2021 ystävyysottelussa Ecuadoria vastaan. Hän oli Meksikon joukkueessa voittamassa CONCACAF Gold Cupia vuosina 2023 ja 2025. Hän pelasi molemmissa turnauksissa kuusi ottelua ja teki vuoden 2023 turnauksessa kaksi maalia, alkulohkossa Haitia vastaan ja loppuottelun ainoan maalin Panamaa vastaan. Vuoden 2024 Copa Américassa hän pelasi kolme ottelua. Giménez on pelannut tammikuun 2026 loppuun mennessä 46 A-maaottelua, joissa hän on ollut 22 kertaa avauskokoonpanossa. Hän on tehnyt näissä otteluissa kuusi maalia.

Giménez syntyi Argentiinassa. Hänen isänsä on argentiinalais-meksikolainen jalkapalloilija Christian Giménez.

## Lähteet
Lili (elokuva)

**Lili** on yhdysvaltalainen Charles Waltersin ohjaama musikaalielokuva vuodelta 1953. 

Elokuva oli kuuden Oscarin ehdokkaana, ja voitti yhden, Bronisław Kaperin alkuperäisestä elokuvamusiikista.

Elokuvan nimihahmo Lili on orpo nuori tyttö, joka ei saa luvattua työpaikkaa, koska työnantaja on kuollut. Sen sijaan kiertävä sirkusryhmä alkaa huolehtia hänestä, ja hän ihastuu sirkuksen taikuri Marcoon. Lili saa aloittaa sirkuksen tarjoilijana, mutta menettää tämänkin työn. Hän hakee lohdutusta sirkuksen nukketeatterista,  laulaa ja vitsailee nukkejen kanssa, ja väkijoukko kasvaa hänen taakseen. Paul näkee väkijoukon ja näyttelee Lilin kanssa. Koko ajan Lili on edelleen ihastunut Marcoon, mikä suututtaa Paulia.

## Päärooleissa

## Lähteet
Maksim Berjozkin

**Maksim Berjozkin** (; s. 12. lokakuuta 2001 Tšita, Venäjä) on venäläinen jääkiekkoilija, pelipaikaltaan laitahyökkääjä. Berjozkin edustaa KHL:ssä pelaavaa kasvattajaseuraansa Lokomotiv Jaroslavlia. Hänellä on sopimus joukkueen kanssa kauden 2025–2026 loppuun saakka.

NHL-joukkue Edmonton Oilers varasi Berjozkinin viidennellä kierroksella 138. varausvuorolla . Hänellä ei ole sopimusta Oilersin kanssa.

Berjozkin on pelannut 154 KHL:n runkosarjan ottelua. Näissä otteluissa hän on tehnyt 62 maalia ja 83 syöttöä eli yhteensä 145 tehopistettä. Berjozkin on pelannut 54 KHL:n pudotuspelien ottelua. Näissä otteluissa hän on tehnyt 16 maalia ja 19 syöttöä eli yhteensä 35 tehopistettä. Hän on voittanut KHL:n mestaruuden Gagarin Cupin yhden kerran. 

## Huomautukset

## Lähteet
Stepan Nikulin

**Stepan Nikulin** (; s. 17. maaliskuuta 2001 Jaroslavl, Venäjä) on venäläinen jääkiekkoilija. Nikulin edustaa KHL:ssä pelaavaa kasvattajaseuraansa Lokomotiv Jaroslavlia. Hänellä on sopimus joukkueen kanssa kauden 2025–2026 loppuun saakka. Hänen pelipaikkansa on vasen laitahyökkääjä ja hänen kätisyytensä on oikea. 

Nikulin on pelannut 198 KHL:n runkosarjan ottelua. Näissä otteluissa hän on tehnyt 31 maalia ja 49 syöttöä eli yhteensä 80 tehopistettä. Nikulin on pelannut 39 KHL:n pudotuspelien ottelua. Näissä otteluissa hän on tehnyt viisi maalia ja yhdeksän syöttöä eli yhteensä 14 tehopistettä. Hän on voittanut KHL:n mestaruuden Gagarin Cupin yhden kerran. 

## Huomautukset

## Lähteet
Ikoku nikki

**Ikoku nikki** () on Tomoko Yamashitan käsikirjoittama ja piirtämä mangasarja, jonka julkaisu alkoi vuonna 2017 *[[Feel Young]]* -lehdessä. Sarja on sovitettu animesarjaksi, jonka englanninkielinen nimi on *Journal with Witch*. Animesarjan on ohjannut Miyuki Oshiro ja sen on tuottanut Shuka. Sarjan esittäminen alkoi vuonna 2026.

## Juoni
Makio Kōdai on kirjailija, joka ottaa siskontyttären Asan luokseen asumaan kun tämän vanhemmat kuolevat onnettomuudessa. Makio ei aina tule toimeen muiden ihmisten kanssa ja Asa yrittää tottua aikuiseen, joka ei käyttäydy tyypillisen aikuisen tavoin.

## Lähteet
FC Seinäjoki

**FC Seinäjoki** on seinäjokelainen futsaliin erikoistunut seura. FC Seinäjoki on perustettu alunperin jo vuonna 1988, mutta tällöin sen tehtävä oli kerätä varoja seinäjokelaiselle juniorijalkapalloilulle. Futsalseura aloitti vuonna 2004 ja heti seuraavana vuonna 2005 liittyi Suomen Palloliiton jäseneksi. FC Seinäjoen pelaajisto koostuu lähinnä seinäjokelaisen jalkapalloseura Sepsi-78:n pelaajista.

## Lähteet
* 
* 
*
Jegor Sutškov

**Jegor Sutškov** (; s. 12. elokuuta 2001 Tšeljabinsk, Venäjä) on venäläinen jääkiekkoilija. Suškov edustaa KHL:ssä pelaavaa Salavat Julajev Ufaa. Hänellä on sopimus joukkueen kanssa kauden 2026–2027 loppuun saakka. Hänen kasvasvattajaseuransa on tšeljabinskilainen S. Makarovin jääkiekkokoulu. Hänen pelipaikkansa on laitahyökkääjä ja hänen kätisyytensä on vasen. 

Suškov on pelannut 201 KHL:n runkosarjan ottelua. Näissä otteluissa hän on tehnyt 22 maalia ja 33 syöttöä eli yhteensä 55 tehopistettä. Suškov on pelannut 22 KHL:n pudotuspelien ottelua. Näissä otteluissa hän on tehnyt kolme maalia ja kolme syöttöä eli yhteensä kuusi tehopistettä. 

## Huomautukset

## Lähteet
Another Summer Night

**Another Summer Night** on Fabrizio Faniellon esittämä kappale, jolla hän edusti Maltaa vuoden 2001 Eurovision laulukilpailussa Kööpenhaminassa, Tanskassa. Se sijoittui kilpailussa yhdeksänneksi.

## Eurovision laulukilpailussa

”Another Summer Night” esiintyi 12. toukokuuta 2001 järjestetyssä loppukilpailussa 21:ntenä Viroa edustaneiden Tanel Padarin ja Dave Bentonin kappaleen ”Everybody” jälkeen ja ennen Kreikkaa edustaneen Antiquen laulua ”(I Would) Die for You”. Kilpailun lopputuloksissa ”Another Summer Night” sai 48 pistettä, jotka riittivät yhdeksänteen sijaan 23 maan joukossa. Täydet pisteet kappale sai kerran Tanskasta.

Pisteitä ”Another Summer Night” sai osallistuvilta mailta kaikkiaan seuraavasti:

## Kappalelista

## Lähteet
Valley Forge

**Valley Forge** oli siirtokuntien armeijan talvileiri Pennsylvaniassa talvella 1777–78, kun armeija kävi Yhdysvaltain vapaussotaa brittejä vastaan. Leiri sijaitsi Philadelphian luoteispuolella.

Talvileiri sai alkunsa joulukuussa 1777, kun siirtokuntien armeijaa komentanut George Washington perusti joukkoineen leirin talvehtimista varten. Leirin perustamisvaiheessa Philadelphia oli brittijoukkojen hallussa. Valley Forgeen kokoontui noin 12 000 siirtokuntien armeijan sotilasta, joista kuitenkin arviolta lähes 2 000 menehtyi leiriytymisen aikana rankkojen olosuhteiden seurauksena. Leirin yhteyteen rakennettiin myös linnoitteita mahdollisia taisteluja varten, mutta britit eivät koskaan hyökänneet leiriä vastaan.

Valley Forgen leiri purettiin kesäkuussa 1778, kun siirtokuntien armeija lähti ajamaan takaa Philadelphiasta vetäytyneitä brittijoukkoja. Takaa-ajo johti myöhemmin Monmouthin taisteluun.

Valley Forgen talvileirille kehittyi myöhemmin myyttinen maine yhdysvaltalaisessa historiankertomuksessa. Myytissä korostetaan rankan talven koettelemuksia ja kerrotaan joukkojen aatteen palon vain vahvistuneen koettelemusten seurauksena.

## Lähteet
Otoliitti

**Otoliitit** (pohjimmiltaan muinaiskreikan *ὠτο-* ja *λίθος*, kirj. “korvakivi”) eli **tasapainokivet** ovat useimmilla selkärankaisilla sisäkorvan tasapainoelimeen kuuluvia kiteisestä kalsiumkarbonaatista koostuvia muodostumia. Nisäkkäillä niitä on kaksi kummassakin korvassa ja ne sijaitsevat otoliittielimissä eli pyöreässä ja soikeassa rakkulassa. Muilla selkärankaisilla on kolmaskin otoliittielin, jota kutsutaan lagenaksi. Otoliitit lepäävät aistinkarvojen päällä ja tuottavat aistiärsykkeitä liikkeiden yhteydessä ja esimerkiksi kaloilla myös ääniaaltoja vastaanotettaessa.

Luukalan korvan kolmesta otoliitista käytetään nimityksiä sagitta (pyöreässä rakkulassa), lapillus (soikeassa rakkulassa) sekä asteriscus (lagenassa). Suurin näistä on sagitta, jota käytetään usein kalan iän määrittämiseksi, sillä sen kerrosten lisääntyminen ei ole sidoksissa kalan somaattiseen kasvuun.

## Lähteet
Barbadoksen kansalliskokous

**Barbadoksen kansalliskokous** () on Barbadoksen kaksikamarisen parlamentin alahuone. Sen 30 jäsentä valitaan enemmistövaaleilla vähintään viiden vuoden välein. Koko itsenäisyyden ajan vallassa ovat vuorotelleet kaksi puoluetta, Barbadoksen työväenpuolue (BLP) ja Demokraattinen työväenpuolue (DLP), joilla ei ole suurta ideologista eroa. Viimeksi kansalliskokouksessa on ollut jonkin kolmannen puolueen edustaja vuonna 1999.

Vaaleissa äänioikeusikäraja on 18 vuotta ja ehdolleasettumisikäraja 21 vuotta. Äänestyspakkoa ei ole.

Kansalliskokous säätää lakeja yhdessä ylähuoneen eli senaatin kanssa. Molempien pitää hyväksyä lait ennen kuin ne tulevat voimaan. Presidentti voi palauttaa hyväksytyn lain parlamenttiin uudelleen tarkasteltavaksi.

Barbadoksen hallituksen pitää nauttia kansalliskokouksen luottamusta.
## Lähteet

## Aiheesta muualla
* Barbadoksen parlamentin verkkosivut
Edward Kamau Brathwaite

**Edward Kamau Brathwaite** (synt. *Lawson Edward Brathwaite*; 11. toukokuuta 1930 Bridgetown – 4. helmikuuta 2020) oli barbadoslainen runoilija ja historioitsija. Hän opiskeli Isossa-Britanniassa ja opetti seitsemän vuoden ajan Ghanassa. Vuonna 1982 Brathwaite nimitettiin historian professoriksi Länsi-Intian yliopistoon Kingstonissa. Hänet tunnetaan erityisesti kreolivaikutteisella englannilla kirjoittamastaan runoudesta, jossa hän käsitteli karibialaista identiteettiä. Brathwaite kirjoitti myös tietokirjallisuutta Länsi-Intian historiasta ja kulttuurista sekä kirjallisuusarvosteluja.

## Valikoitu bibliografia
* *The Arrivants: A New World Trilogy* (1973)
* *Mother Poem* (1977)
* *Sun Poem* (1982)
* *X/Self* (1987)
* *Dream Stories* (1994)
* *Born to Slow Horses* (2005)
* *Elegguas* (2010)

## Lähteet

## Aiheesta muualla
* Muistokirjoitus The Guardianissa
Ak bugdaýn piirikunta

**Ak bugdaýn piirikunta** () on hallintoalue Ahalin maakunnassa Turkmenistanissa. Sen keskus on Änewin kaupunki. Vuoden 2022 väestönlaskennan mukaan piirikunnassa oli 144&nbsp;119 asukasta.

Hallintoalueen nimenä oli vuoteen 2003 saakka Gäwersin piirikunta. Siihen kuuluvat Änewin kaupunki, Bereketli zamanin, Berkararin, Bokurdakin ja Ýaşlykin taajamat sekä Bereketin, Bereketlin, Bugdaýlyn, Burunojarin, Garagumin, Gämin, Magtymgulyn, Parahatin, Sähran, Täzedurmuşin, Ýaşyldepen ja Öňaldyn kyläneuvostot (*geňeşlik*). Kyliä on yhteensä 74. Kaupunkiväestön osuus on 33,8 prosenttia.

Piirikunta sijaitsee Aşgabatin itäpuolella Kopetdagin rinteillä, Gäwersin tasangolla ja Karakumin aavikolla. Sen läpi kulkee Aşgabatin ja Maryn välinen maantie ja rautatie. Maatalous on keskittynyt puuvillan, viljan, vihannesten, melonien, viinirypäleiden ja hedelmien viljelyyn sekä nautakarjan ja lampaiden kasvatukseen. Änewissä on elintarviketeollisuutta ja tiilitehtaita ja Ýaşlykissa rakennustarviketehdas sekä sellu- ja paperitehdas. Nähtävyyksiin kuuluvat muinaisen Änewin rauniot ja kaupungin vehnämuseo.

## Lähteet
Eurydice (S644)

**Eurydice** (runkonumero S644) oli Ranskan laivaston Daphné-luokan sukellusvene.

## Valmistus

Alus tilattiin Cherbourgin laivastontelakalta, missä köli laskettiin heinäkuussa 1959. Alus laskettiin vesille 19. kesäkuuta 1960 ja otettiin palvelukseen syyskuussa 1964.

## Palvelus
Alus tuhoutui onnettomuudessa 4. maaliskuuta 1970.

## Lähteet
*

### Viitteet
Flore (S645)

**Flore** (runkonumero S645) oli Ranskan laivaston Daphné-luokan sukellusvene.

## Valmistus

Alus tilattiin Cherbourgin laivastontelakalta, missä köli laskettiin syyskuussa 1958. Alus laskettiin vesille 21. joulukuuta 1960 ja otettiin palvelukseen 21. toukokuuta 1964.

## Palvelus
Alus poistettiin palveluksesta 1989.

## Lähteet
*

### Viitteet
Junon (S648)

**Junon** (runkonumero S648) oli Ranskan laivaston Daphné-luokan sukellusvene.

## Valmistus

Alus tilattiin Cherbourgin laivastontelakalta, missä köli laskettiin heinäkuussa 1961. Alus laskettiin vesille 11. toukokuuta 1964 ja otettiin palvelukseen 25. helmikuuta 1966.

## Palvelus
Alus poistettiin palveluksesta 1968.

## Lähteet
*

### Viitteet
Vénus (S649)

**Vénus** (runkonumero S649) oli Ranskan laivaston Daphné-luokan sukellusvene.

## Valmistus

Alus tilattiin Cherbourgin laivastontelakalta, missä köli laskettiin elokuussa 1961. Alus laskettiin vesille 24. syyskuuta 1964 ja otettiin palvelukseen 1. tammikuuta 1966.

## Palvelus
Alus poistettiin palveluksesta 1990.

## Lähteet
*

### Viitteet
Diane (S642)

**Diane** (runkonumero S642) oli Ranskan laivaston Daphné-luokan sukellusvene.

## Valmistus

Alus tilattiin Nantesista Ateliers et Chantiers Dubigeonilta, missä köli laskettiin heinäkuussa 1958. Alus laskettiin vesille 4. lokakuuta 1960 ja otettiin palvelukseen 20. kesäkuuta 1964.

## Palvelus
Alus poistettiin palveluksesta 1988.

## Lähteet
*

### Viitteet
Sirène (S651)

**Sirène** (runkonumero S651) oli Ranskan laivaston Daphné-luokan sukellusvene.

## Valmistus

Alus tilattiin Brestin laivastontelakalta, missä köli laskettiin toukokuussa 1965. Alus laskettiin vesille 28. kesäkuuta 1969 ja otettiin palvelukseen 3. syyskuuta 1970.

## Palvelus
Alus poistettiin palveluksesta 1996.

## Lähteet
*

### Viitteet
Babadaýhanin piirikunta

**Babadaýhanin piirikunta** () on hallintoalue Ahalin maakunnassa Turkmenistanissa. Sen keskus on Babadaýhanin kaupunki. Piirikunnan pinta-ala on 14&nbsp;068,38 neliökilometriä. Vuoden 2022 väestönlaskennan mukaan siellä oli 97&nbsp;312 asukasta.

Hallintoalueen nimenä oli vuoteen 1992 saakka Kirowin piiri. Babadaýhanin piirikunta liitettiin Tejenin piirikuntaan vuonna 2016, mutta se perustettiin uudelleen vuonna 2018. Siihen kuuluvat Babadaýhanin kaupunki sekä Ak altynin, Akwekilin, Garawekilin, Hasylin, Täzeýolin, Ýarygökjen ja Zähmetin kyläneuvostot (*geňeşlik*). Kyliä on yhteensä 12. Kaupunkiväestön osuus on 13,8 prosenttia.

Tejenjoen keidasalueella ja Karakumin aavikolla sijaitsevan piirikunnan pääelinkeinot ovat puuvillan ja viljan viljely sekä karjanhoito. Babadaýhanin kaupungissa toimii tiilitehdas.

## Lähteet
Sirene

**Sirene** tarkoittaa muun muassa seuraavia:

* 1009 Sirene (A923 UE), keskikokoinen asteroidi
## Sukellusvene
* Sirène (S651), Ranskan laivaston Daphné-luokan sukellusvene
* Sirène-luokka (1900), Ranskan laivaston neljän sukellusveneen alusluokka
* Sirène (Q5), Ranskan laivaston Sirène-luokan (1900) sukellusvene
* Sirène-luokka (1925), Ranskan merivoimien neljän sukellusveneen muodostama alusluokka
* Sirène (Q123), Ranskan laivaston Sirène-luokan (1925) sukellusvene.
Tor-Ulf Weck

**Tor-Ulf Weck** (s. 21. toukokuuta 1947 Helsinki) on suomalainen rakennetekniikan emeritusprofessori.

Tor-Ulf Weck syntyi majuri Holger Weckin ja Hilma Mietalan perheeseen. Hän avioitui 1972 Armi Tiilikaisen kanssa. Weck tuli ylioppilaaksi Lauttasaaren yhteiskoulusta 1966 ja valmistui Teknillisestä korkeakoulusta diplomi-insinööriksi 1970 ja tekniikan lisensiaatiksi 1975 ja väitteli siellä tekniikan tohtoriksi 1982. 

Weck oli rakennesuunnittelija Insinööritoimisto Pertti Rannan palveluksessa 1969–1971 ja Insinööritoimisto Eero Paloheimo & Matti Ollilan palveluksessa 1972–1974 ja systeemisuunnittelija Insinööritoimisto Consultingissa 1970. Suomen ympäristöministeriön erikoissuunnittelija hän oli 1974–1983 ja VTT:n erikoistutkija 1984–1986. Teknillisessä korkeakoulussa, myöhemmin Aalto-yliopisto, Weck oli assistentti 1970–1971, erikoisopettaja vuodesta 1980 ja rakennetekniikan professori vuodesta 1986. Hän toimi myös korkeakoulun vararehtorina 1994–1997. Weckillä on lisäksi ollut useita asiantuntija- ja luottamustehtäviä. Hän on sekä julkaissut tutkimuksia että kirjoittanut yksin ja muiden kanssa tietoteoksia.

## Lähteet
Weck

**Weck** on muun muassa seuraavien henkilöiden sukunimi:

* Simon Weck (1762–1808), suomalainen rakuuna
* Tor-Ulf Weck (s. 1947), suomalainen rakennetekniikan emeritusprofessori